GiliGold/VAD_KnessetCorpus huggingface dataset:
יפה זמיר: אפילו כל מיני הקלות, יש הקלות של שנה פטור לחיילים, מי שנמצא בתיכון בתנאי שהוא מתגייס עד גיל 21 פוטרים אותו, החוק הזה הוא מאוגוסט 2002, כך שנשארו עוד כמה מקרים בודדים, אם יש מימון, אם יהיה גוף שיהיה מוכן לממן ולשלם עליהם---
קולט אביטל: את יכולה בטובך להגיד לנו בכמה מקרים מדובר ובאיזה סכום כסף מדובר.
יפה זמיר: את הרשימה שקיבלנו מדוד לאחרונה, הוא שלח לנו 29 מקרים, בלי מספרי זהות, אנחנו איתרנו 19 מקרים, מתוך ה-19 מקרים ככה, לחמישה מקרים אין חוב, לשני מקרים---
מיכאל מלכיאור: בלי קנסות?
אביבה גייבל: הקנסות בוטלו, זה מה שסוכם גם בוועדה האחרונה, שביטוח לאומי את חלקו נותן שבעצם קנסות והצמדה---
יפה זמיר: ופריסה מקסימאלית של עד 24 תשלומים שהיא לפנים משורת הדין, בצורה עדינה ביותר אנחנו מתעסקים עם האוכלוסייה הזאת, כמה שאפשר להקל.
אסמרה אקלה: הרשימה שאת מדברת עליה, זאת הרשימה שיש בה גם את השמות הנוספים שהעברנו לכם בתקופה האחרונה---
קולט אביטל: אתם פניתם לד"ר קדמן, יכול להיות שהוא והסגל שלו, כיוון שמדובר באנשים שפנו אליו, היו מסוגלים להמציא לכם אולי יותר מהר את תעודות הזהות.
אסמרה אקלה: היו שם כתובות, אפשר לשלוח מכתבים הביתה.
קולט אביטל: חוסר האונים הזה ששישה חודשים לא מוצאים תעודות זהות של אנשים במשרד ממשלתי, אם זה מה שעושה משרד הקליטה אז כדאי אולי שגם השרה תדע על זה.
דוד יאסו: אלף, השרה תדע על זה, אין פה משהו שאני יכול להסתיר אותו.
דוד יאסו: שני דברים, גם הרשימה שהגיעה אחר כך ממך אסמרה, שלושה במספר, כולם מופיעים ברשימה הזאת, אחד לאחד תעברו, גם המכתב האחרון של ד"ר קדמן כתבת---
קולט אביטל: לא זאת הייתה השאלה, השאלה הייתה אם אתם לא מוצאים תעודות זהות והאנשים האלה הם בעלי כתובות, למה לא פניתם אליהם בכתב?
דוד יאסו: לא בכתב, דיברתי עם אסמרה ואמרתי לו יש לי בעיה ברשימה שנתת, הרשימה היא טלפונית, חלק השגנו וחלק לא השגנו, אני מבקש ממך אם תשלח לי כתובות.
דוד יאסו: נכון שלא שלחתי לך מכתב, אבל דיברנו על זה וסיכמנו את העניין הזה.
קולט אביטל: אפשר בבקשה לחזור לסוג הסיכומים, מצאתם מתוך 29, 19 אנשים, אנחנו מוותרים על העשרה הנוספים או האם עכשיו אתם יכולים לספק מידע נוסף?
יצחק קדמן: כל אחד מהרשימה, זאת גם לא הייתה רשימה, אנחנו צירפנו את הפניה אלינו, זה הרי אנשים שפנו אלינו וכל אחד מהם מצורף המכתב של האדם שפנה אלינו, היו מצורפים מכתבים.
יצחק קדמן: אני יכול לשלוח אותם עוד פעם, אני לא יודע מה אנחנו יכולים עוד לעשות.
יצחק קדמן: זה נורא מצער אותי, מפני שבאמת, הזמן עבר סתם, חלק מהאנשים הם באמת הודיעו לי בשמחה שהבעיה נפתרה כי אנשים כל כך נלחצו מהמכתבים של הביטוח הלאומי, זה לא פשוט לקבל מכתב כזה ואני יכול להראות לכם איך פונים למישהו, אומרים לו שזאת התראה אחרונה ויהיה עיקול וכדומה, אז אנשים רצו לשלם.
יצחק קדמן: אני רוצה לחזור ולומר שהדברים האלה, שהביטוח הלאומי עושה טובה במירכאות, מוותר על הקנסות ועל הריביות, זה לא פותר את הבעיה.
יצחק קדמן: במקרה אחרון שצרפנו של נערה שההורים שלה בכלל חיים מקצבת נכות, אין לה כלום, היא צברה חובות, הייתה בשירות לאומי, צברה חובות שהייתה בכיתה י', הגיעה לגיל 18.
יצחק קדמן: איך מישהו מצפה, הכנסת עצמה החליטה בהסכמת משרד האוצר שמ- 2002 החוק תוקן ותלמידי תיכון לא יצטרכו יותר לשלם.
יצחק קדמן: נשארה קבוצה קטנה, זה בכלל משגע אותי שמדברים על זה עכשיו, אז זה לא 29, בואו לא נגיד שיש כאלה שלא פנו אלינו, יש עוד שלושים, אז מדובר בקבוצה של שישים איש, שמורידים את הריבית וההצמדה ומשאירים רק את הקרן.
יצחק קדמן: למה אתם תגיעו, לשישים אלף שקל, אז בשביל מדינת ישראל אין איפה למצוא שישים אלף שקל לפתור את הבעיה.
יצחק קדמן: בשביל הנערים האלה שזאת תחילת דרכם בחיים ואין להם כלום, הם באים ממשפחות מאוד עניות, בשבילם אלף שקל גם אחרי שהורידו את הריבית וההצמדה, זה המון כסף, מאיפה תביא תלמידת מכללה אלף שקל?
יצחק קדמן: ומשרדי ממשלה בניהם עם הסוכנות הגדולה, עם משרד הקליטה, עם הביטוח הלאומי, לא יכולים למצוא את הסכום הזה?
קולט אביטל: גלגלי הדמוקרטיה ימשיכו לטחון, כן בבקשה אדוני.
אודי בן- דרור: אני רוצה להתייחס למשהו מדבריו של ד"ר קדמן, זה לא רק עניין של בירוקרטיה, באמת היה תיקון חקיקה, כמו שתואר, שהסביר את הנושא מאותו היום והלאה.
אודי בן- דרור: לביטוח הלאומי אין סמכות לוותר על חובות---
קולט אביטל: אנחנו מבינים שהביטוח הלאומי עשה את מה שעשה, אני מבינה שהיה וויתור על קנסות וריבית, זה נראה לי כמו האיש השמן שמוותר על עוד קצת שוקולד.
קולט אביטל: הם עשו מה שהם יכלו, אבל אנחנו פנינו למשרד הקליטה, משרד הקליטה היה צריך לעשות עבודת מטה ולהשתדל למצוא פתרון לנושא הזה, ואם משרד הקליטה לא מוצא את הפתרון בביטוח הלאומי, הציפייה שלנו הייתה ממשרד הקליטה, כמשרד שהוא משרד מטה, לשאול את השאלה שאני שואלת עכשיו ושד"ר קדמן שאל, מיתוך עשרים ותשע נשארו תשע עשר, מתוכם כך וכך שילמו, בכמה מדובר שמדברים על הכנסות, אז אולי משרד הקליטה יכול למצוא את הסכום הזה.
קולט אביטל: אני לא חושבת שהבעיה היא באוצר, אני חושבת שהבעיה היא במשרד הקליטה.
דוד יאסו: זה לא בעיה של משרד הקליטה מבחינת כל המימון שלו, אם האוצר יארגן הכסף הזה, אין בעיה אנחנו נוכל לשלם את זה.
אודי בן- דרור: לא נהוג שמשרד ממשלתי משקה את המוסד לביטוח לאומי על דמי ביטוח, זה לא נהוג.
אודי בן- דרור: שהיו הדיונים על תיקון החקיקה בזמנו, אז באמת התברר שהסוכנות השקתה את המוסד לביטוח לאומי על דמי ביטוח של תלמידים שהיו במוסדות שלהם.
יפה זמיר: הם לא עשו את זה, בשום אופן, משרד החינוך, הרי עד 96 כל הנושא היה דרך הסוכנות, כל התלמידים היו דרך הסוכנות, מ-96 עליית הנוער קיבלה את כל התלמידים האלה, והם הסכימו, משרד החינוך הסכים לממן.
יפה זמיר: משרד החינוך אפילו העלים עיין, למי שהיה חובות, לתלמידים שהתחילו כבר דרך הסוכנות והמשיכו, הם הסכימו לממן גם את הסכום הזה.
יפה זמיר: נשארו כאלה שלמדו רק בסוכנות ולא עברו לעליית הנוער.
מיכאל מלכיאור: שומע נציג משרד האוצר, אתה לא מזדעזע, איך עשו כזה דבר.
אודי בן-דרור: לי זה נראה טבעי לשאול את הסוכנות---
מיכאל מלכיאור: את הוויכוח הזה היה לנו גם בישיבה הקודמת, מה שביקשנו, מה שלקחתם על עצמכם, כל הגורמים, זה לשבת ביחד, ולא עוד פעם להאשים אחד את השני, לפתור את הבעיה, חבל שלא עשו את החוק הזה למפרע.
מיכאל מלכיאור: אבל לא משנה, יש פה דבר שכולנו מסכימים, גם המחוקק שזה לא יכול ליפול על הילדים הללו, כולנו מסכימים לזה, הסכמנו בישיבה הקודמת, זה ברור.
מיכאל מלכיאור: עכשיו ביקשנו על סכום כל כך פעוט לשבת ביחד ולמצוא פתרון, לא לשבת עוד פעם ולהגיד, למה לא הם, זה לא אנחנו.
מיכאל מלכיאור: חשבנו שנציגים של משרד הקליטה, נכון אתם צריכים לקבל ממשיהו, אז שאתם תרכזו את העבודה ותגיעו לפתרון תוך חודשיים, זאת החלטה שהייתה פה, תוך חודשיים תספרו לנו איך פתרתם את הבעיה, אז אתם באים שישה חודשים אחרי זה וכל אחד זורק כמו בישיבה הקודמת.
קולט אביטל: אני מצטערת מאוד אבל פה הייתה צריכה להיעשות עבודת מטה קצת יותר מסודרת על ידי משרד הקליטה, אני יודעת שיש קשיים, כשיש קושי אתה הולך לדרג הבכיר יותר ממך ומודיע לו על הקושי הזה.
קולט אביטל: יש פה נציג משרד החינוך, אני פשוט הייתי רוצה לשמוע ממך מה משרד החינוך עשה בעבר ומה הוא עושה לגבי מקרים כאלה.
אודי בהט: אני לא יודע, אני צריך לבדוק את זה, לא הייתי בישיבה הקודמת.
אסמרה אקלה: אני חושב שהאחריות או הטיפול עצמו עוברים מגוף אחד לגוף השני, אנשים שעוזרים לתלמידים שלהם, יש כאלה שעזרו, לפחות שניים, שיש סטודנטים שבגלל החובות האלה עזבו את הלימודים שלהם, עיקלו להם גם את הרכוש של המשפחה שלהם.
קולט אביטל: זאת אומרת שהמוסד לביטוח לאומי שטוען שהקפיא את התהליכים בעצם לא הקפיא.
אסמרה אקלה: עדיין לא הקפיא, ממשיכים.
קולט אביטל: אני רוצה עכשיו לברר עובדות, העובדות הן ככה, עובדה אלף נמסר למשרד הקליטה חומר עם שמות, עם נספחים, עם מכתבים של פונים, באורח פלא אף אחד לא יודע איפה כל הניירת הזאת, מישהו איבד את הניירת הזאת.
קולט אביטל: עובדה שנייה, אתה אומר שיש מקרים שפונים אליך, זאת אומרת שהמקרים הם מוכרים, זאת אומרת שזה לא אנשים שנעלמו מן הרשימה, זה אנשים שאתה יודע עליהם, אתה פונה עם השמות לביטוח הלאומי, הביטוח הלאומי אומר לנו פה לפרוטוקול, שלגבי אותם השמות שהוא קיבל, הם הקפיאו את התהליכים, ממך אני שומעת שהם לא הקפיאו.
אסמרה אקלה: כי הם לא יכולים להקפיא את העניין הזה, אפשר לפרוס את התשלומים---
קולט אביטל: אני לא שואלת אם אפשר לפרוס או לא, אני שואלת אם הקפיאו את התהליכים.
אסמרה אקלה: לא התהליכים ממשיכים, הגיעו אלינו פניות גם אתמול, ממשיכות להגיע אלינו, מקרים חדשים שמגיעים.
יצחק קדמן: במכתב ששלחנו, תראו יש שם את כל הפרטים, גם את מה שהיא קיבלה מביטוח לאומי, היא קיבלה הודעה מהביטוח הלאומי, יש לה חוב של 4400 ₪, בדקנו, לפחות חלק מהחוב נצבר מתקופת היותה תלמידת תיכון, היא צרפה אישור מבית הספר שלה.
יפה זמיר: אין לנו אפשרות לאתר את כל האנשים האלה---
קולט אביטל: אבל קיבלתם, זה לא שאתם צריכים לאתר, זה ישנו פה עם תעודות זהות, למה אתם צריכים לאתר.
יפה זמיר: מה שצריך אנחנו נעשה, אנחנו מקפיאים.
קולט אביטל: תראו, אני מתחילה לאבד סבלנות, כי אין טעם לטחון מחדש את כל החומר, אני חושבת שאנחנו נפסיק את הישיבה הזאת, נסיק את המסקנות שלנו לגבי דרך ההתנהלות גם של עבודת המטה, דרך אגב עם מכתב למנכ"לית של המשרד שלכם שהועבר גם אליה כל החומר.
קולט אביטל: יש לכם שבוע ולא יותר מזה לעבור על הרשימות, ליישר קו, לבוא אלינו בצורה מסודרת, עם אלף, לגבי מקרים שהועברו, אני מבקשת ממך עכשיו, כל השמות הנוספים, כל מה שהעברתם בנוסף, אני רוצה לקבל עד מחר בבוקר בצורה מסודרת.
קולט אביטל: אנחנו נעביר מחר בבוקר שוב פעם למשרד הקליטה, לשרה ביד, אם אתם לא משרד מטה אין לכם זכות קיום, אם אתם לא מסוגלים לעזור לכמה ילדים אתיופים, אני מצטערת שאני משתמשת בלשון כזו, אם אתם לא מסוגלים להתגבר על בעיה כל כך פעוטה באמת אין לכם זכות קיום, אני פה לא רואה תפקוד, לא שלכם ולא של הביטוח הלאומי.
קולט אביטל: מגיעות פניות, כן קיבלתי, לא קיבלתי, זה לא הגיע לשולחני, זה הגיע לשולחנו של מישהו אחר.
קולט אביטל: את הסיפורים האלה אנחנו שומעים הרבה לאחרונה, יש פה חומר, מחר בבוקר אני אדאג שתקבלו עוד פעם את כל הפניות, על סמך כל הפניות האלה שלהם מצורפים גם מכתבים עם כתובות, אני מבקשת שתיפנו לאנשים האלה, אנחנו תוך שבוע מבקשים לקבל מידע מדויק, מה גודל החוב, בכמה אנשים מדובר, אלה שסודרו נגמר הסיפור, כמה נשאר, באיזה גודל מדובר, באיזה סכום מדובר כשאתם מפחיתים כבר את הריבית ואת הקנסות ואנחנו נפנה באופן אישי לשרה מעל במת הכנסת ונדרוש ממנה לפתור את הבעיה הזאת, תודה רבה.
קולט אביטל: אני מתכבדת לפתוח את ישיבת ועדת העלייה, הקליטה והתפוצות, כשבלב הדיון היום, יש לנו שני דיונים ששניהם קשורים ליהדות צרפת.
קולט אביטל: זאת לא פעם הראשונה שאנחנו דנים על יהדות צרפת בוועדה הזאת וגם הסוכנות היהודית למען הגילוי הנאות, שלחה משלחת של חברי כנסת, כדי לבדוק את המצב.
קולט אביטל: האם יש אכן נכונות בתוך הקהיל היהודית בצרפת והאם ההיערכות שם נכונה ואנחנו באמת מצאנו שם צוות מצוין של שליחים שרובם ככולם עובדים במוטיבציה מאוד גדולה.
קולט אביטל: בינתיים קראנו בעיתונות, מה שגרם לישיבה הזאת שני דברים, קראנו שיש כוונה גדולה של הסוכנות היהודית לאור ממצאים או מחקרים או סקרים שנעשו בקהילה, שבה מסתמנת נכונות לעלייה.
קולט אביטל: נעשות הכנות על ידי הסוכנות היהודית לפשוט, כפי שנאמר בעיתונות על סרסל, במאות שליחים, אני לא יודעת אם זה נכון או אם יש בכך הגזמה.
קולט אביטל: בסך הכול סרסל היא פרבר קטן של פאריז, וקשה לי להניח שיהיה מקום למאות שליחים.
קולט אביטל: אבל אני מבינה שנעשות הכנות בכל זאת לצאת ביוזמות שמטרתן להביא עלייה.
קולט אביטל: מטרת הדיון היא כפולה, קודם כל לשמוע מהם אותם ממצאים שעליהם מדובר, אם נעשו סקרים חדשים, מחקרים חדשים, שעליהם שמענו באמצעי התקשורת, אלינו הם לא הועברו.
קולט אביטל: אז מה תמונת המצב בצרפת, כמובן תוך התייחסות למה שקורה גם בהנהלת הקהילה ואיך היא מתייחסת לנושא הזה.
קולט אביטל: הדבר השני שכמובן יותר חשוב לנו ויותר משמעותי מבחינתנו, זה לדעת מה ואיך נערכת מדינת ישראל בהנחה שהסוכנות תצליח במאמציה ושיגיע גל של עולים לקראת הקיץ לארץ, איך אנחנו ערוכים לקלוט אותם, כשאנחנו יודעים שעדיין לא פתרנו חלק גדול מהבעיות, שהן ספציפיות לעלייה הזאת, והן בעיות מקצועיות, בעיות של מציאת מקום עבודה, הרישוי והכרת התעודות, וכמובן יש גם בעיות של חינוך.
קולט אביטל: אנחנו רוצים לשמוע מהנציגים שנמצאים איתנו היום וכמובן שהגישה שלנו היא שכל עולה שיגיע אנחנו מברכים על כך, אנחנו גם נעליב את ראשי הקהילה בפאריז או בצרפת, נאמר שאנחנו בהחלט מעוניינים בעלייה כזאת.
קולט אביטל: זה שאנחנו רוצים בעלייה זאת לא ביקורת על ממשלת צרפת, זה לא קשור אחד לשני, אנחנו רוצים בעלייה משום שזאת קהילה טובה ומשום שאנחנו מקווים שמקומה כאן איתנו.
קולט אביטל: כדי שמקומה יהיה כאן איתנו, גם ממשלת ישראל צריכה לעשות כמה דברים שיקלו על העולים להגיע לארץ.
קולט אביטל: אני הייתי מבקשת אולי קודם כל לשמוע תמונת מצב מהסוכנות היהודית ואולי מהתאחדות עולי צרפת, או מי שכאן מייצג את העלייה, אולי ממשרד החוץ, מה תמונת המצב בתוך הקהילה בצרפת.
קולט אביטל: מהם אותם מחקרים שנעשו, מה הם אומרים, מה הפוטנציאל.
קולט אביטל: ראובן שלום.
ראובן שלום: ראשית אני רוצה להודות פעם נוספת לקבוצת חברי הכנסת שהשתתפה בביקור בצרפת, לפני כחודשיים.
ראובן שלום: אני רוצה לומר שבעוד שבועיים יערך יריד עלייה בצרפת, ולקראת יריד זה תצא קבוצה נוספת של חברי כנסת, שיעירו הערות וכדומה.
קולט אביטל: כיוון שאנחנו עוסקים בנושא הזה, זה מאוד יעזור לנו לדעת, כי אני מניחה שאתם לא שולחים אותם רק כדי שהם יהיו לובי לסוכנות, אלא כדי שהם יהיו גם לובי לנושא.
ראובן שלום: אנחנו בכלל לא שולחים אותם שיהיו לובי לסוכנות.
קולט אביטל: אז אם כך כדאי לתאם איתנו, שאנחנו נהיה מודעים מי הם אותם אנשים שאפשר יהיה לסמוך עליהם לעזור לנו בנושאים האלה, לעתיד.
ראובן שלום: אני בוודאי אעדכן את יושבת ראש הוועדה, כמו שאני מעדכן אותה בדרך כלל במשלחות מסוג זה.
ראובן שלום: צוות משותף של הסוכנות ושל המשרד לקליטת העלייה בוחן כל הזמן באופן שוטף, רק עכשיו קצת יותר באינטנסיביות, דרכים לעידוד העלייה.
ראובן שלום: מדובר עכשיו בגישה שיווקית חדשה, צריכים לעבוד עם קבוצות מיקוד, עם סקרי עומק בקהילות היהודיות בצרפת, בשביל להבין אותם וליצור להם חבילות עלייה מתאימות.
ראובן שלום: אנחנו הגענו מסקנה שצריך למצוא לכל קבוצה, חבילות עלייה, זה בתחום הזה.
ראובן שלום: בתחום השני להגביר את החינוך היהודי ציוני, גם זה מהניסיון ראינו שאלו שמגיעים לארץ לתקופות ארוכות של חצי שנה, שנה, במסגרת תוכניות כאלה, הנטייה שלהם אחר כך לעלות לארץ היא הרבה יותר בולטת, יותר ברורה, ולכן גם בתחום הזה אנחנו הולכים להשקיע מאמצים רבים.
ראובן שלום: עכשיו מה הדברים הנקודתיים, יש לנו פה קליטה קהילתית ברשויות המקומיות עם משרד הקליטה והרשויות המקומיות.
ראובן שלום: כפי שאמרתי באותו יריד עלייה שיהיה במשך כעשרה ימים בצרפת, החל ברביעי ביולי, יהיו מספר ראשי רשויות מקומיות, פקידי קליטה ברשויות, שיוכלו להציג בפני העולים את האפשרויות לקליטה בישובים שלהם.
קולט אביטל: אנחנו מדברים על קליטה פרופר בישובים, או אנחנו מדברים על אנשים שיהיו שם, שידברו על הזדמנויות בשוק העבודה ?
ראובן שלום: אני מידע אתייחס להזדמנויות בשוק העבודה.
ראובן שלום: גם יהיו מומחים בנושא הכוונה תעסוקתית.
ראובן שלום: כפי שאמרתי זה בתחום הזה, ויש מאמצים לקידום עלייה של בעלי מקצועות מסוימים, אלקטרוניקה, מיזוג אוויר.
ראובן שלום: ביריד עלייה דרך אגב, השתתפו גם גורמים מעסיקים, הביאו הזדמנויות עבודה.
ראובן שלום: אני חוזר ואומר, אנחנו ממשיכים את המאמצים שגם הועדה שותפה להם וגם משרד ראש הממשלה ומשרד הקלטה, בנושא הקלות למקצועות רישוי.
קולט אביטל: תכף נשמע ממשרד הקליטה, אם משהו התקדם בעניין הזה.
ראובן שלום: פוטנציאל העלייה משם של בעלי מקצועות כאלה שזקוקים ברישוי יחסית גבוה, אני חושב שבוודאי מצרפת אין סכנה לגבי רמת המקצוענות של אותם אנשים.
קולט אביטל: אתה תתפלא, אנחנו לוקחים מקצוע כמו רוקחים, שאנשים לומדים שם הרבה יותר, ארבע שנים לעומת שלוש בארץ, ואנחנו מדברים על זה שבמשרד הבריאות פה ממשיכים לטחון ולעשות את כל אותן הבעיות וימשיכו כנראה גם, אלא אם תהיה יד מכוונת מלמעלה, ובכך יכולים להתערב רק שרים עכשיו.
ראובן שלום: אמרתי שאנחנו מערבים גם את משרד ראש הממשלה.
ראובן שלום: זה בתחום של העלייה וכפי שאמרתי מאמצים רבים עכשיו לעניין של תוכניות ארוכות טווח.
ראובן שלום: אני מזכיר בהקשר ובנפרד את התוכנית עכשיו עם הממשלה, לגרום לכך שיותר ויותר צעירים עד גיל עשרים ושש בעיקר, לתוכניות ארוכות טווח, כפי שאמרתי זה משרת את העלייה בהמשך.
קולט אביטל: אתם עדיין חוץ מיריד העלייה, הולכים לשלוח מאות שליחים?
ראובן שלום: מאות שליחים זה לא דבר שנדון אצלנו.
קולט אביטל: אז עשרות שליחים?
ראובן שלום: גם לא עשרות שליחים, כרגע הצוות עוד לא גמר את העבודה שלו, עוד אין לו ממצאים ומסקנות סופיות, לכן הידיעות האלה מוקדמות.
קולט אביטל: מה עם אותו סקר שנערך, תוכל ?
מרינה סולודקין: יש סיפור מאחורי מה שאת אומרת?
קולט אביטל: היה בעיתונות, הייתה כתבה גדולה, היו כמה כתבות גדולות שמן הסתם יש להניח שהיוזמה לא באה מהכתבים עצמם.
קולט אביטל: כתבה אחת מאוד גדולה בנושא גרמניה, שהרבה מאוד יהודים מעדיפים להגיע לגרמניה במקום לכאן.
קולט אביטל: כתבה שנייה כעבור כמה ימים, על יהודי צרפת, אנחנו נשמח להעמיד אותה לרשותך, ששם צוטטו מקורות מהסוכנות היהודית, שכיוון שיש עכשיו נכונות בצרפת, הסוכנות היהודית הולכת לפשוט על סרסל ולשלוח מאות שליחים לשם.
קולט אביטל: אני לא ממציאה את זה, זה היה כתוב שחור על גבי לבן.
קולט אביטל: אז כיוון שהמקורות והפרסום והיוזמה לפרסום באה מהסוכנות, אני חושבת שלגיטימי לשאול את השאלה, א' מה נכון וב' מה כוונת המחברים.
ראובן שלום: כפי שאמרתי הצוות לומד את הנושאים, אין החלטות למאות שליחים, לא לפשוט, אלה ביטויים אחרים.
ראובן שלום: אבל אני חושב שהביטויים האלה הם לא מעולם ההוויה של הסוכנות, לא מהפעולות.
ראובן שלום: יש כוונה להעמיק את הגישה, אין פה מבצע צבאי, לא כיבוש יעד מבוצר, בדרכים שהסוכנות ממשיכה לפעול בהם בגדול היא תמשיך לפעול, עם שינויים.
קולט אביטל: בכל זאת מי יכול להעמיד לרשותנו, מי מכאן יכול להגיד כמה מלים על הסקר הזה שנעשה, שלפיו שלושים אחוז נדמה לי.
ראובן שלום: אנחנו נמצאים כרגע בעיצומו של חבר נאמנים, לולא כן אני מניח שהיו באים נציגים נוספים של הסוכנות, הן היושב ראש.
קולט אביטל: אתה משוחרר, אבל אני מבקשת שתזכיר לכבוד היושב ראש שבשיחה שאנחנו קיימנו ושאתה היית שותף לה, סוכם שועדת העלייה והקליטה תיפגש עם חבר הנאמנים, כשהוא יהיה פה.
קולט אביטל: כבר עברו מאז שני חבר נאמנים, או שני כינוסים, והדבר לא נעשה.
קולט אביטל: אני גם מוסרת את זה לפרוטוקול.
קולט אביטל: אגב גם חברי הועדה לא היו מוזמנים לשום דבר, כולל לא לעצרת החגיגית.
מרינה סולודקין: ראיתי בעיתון ונדה
מרינה סולודקין: מתי, אנחנו פועלים למען עלייה כל כך הרבה שנים, ואפילו לשלוח הזמנה זה קשה.
ראובן שלום: אני אתייחס לשני הנושאים, ראשית צודקת היושבת ראש, שאכן סוכם שיהיה מפגש בין ועדת העלייה בסוכנות לבין הועדה הזו.
קולט אביטל: רק שתדע שאני גם הזכרתי את זה לפחות ארבע פעמים לאריה אזולאי בחודשיים האחרונים, הוא אמר – מה זאת אומרת, התוכנית כל כך עמוסה.
ראובן שלום: אני מצר על זה, ואנחנו נדאג שבדיונים הבאים באוקטובר, מראש לוח הזמנים ייבנה כך שיהיה מפגש בין ועדת העלייה של הכנסת, לסוכנות.
ראובן שלום: אני באמת מצטער על זה שלא הוזמנו את חברי הועדה –
קולט אביטל: אני מבינה ששלגי היה שם ואחרים.
ראובן שלום: אני לא עוקב אחרי ההזמנה, אבל מערכת היחסים בין הסוכנות לבין הכנסת בכלל לבין הועדה הזו בפרט, הם באמת הדוקים ואם זה קרה זה רק תקלה ובוודאי החמצה גם שלנו.
מרינה סולודקין: אנחנו קוראים לראש הממשלה להחזיר משכנתאות לעולים, אני לא יודעת, לא מעריכים את מה שאנחנו עושים.
מרינה סולודקין: אנחנו במלחמות למען העלייה כאלה, זה לא מעניין לתקשורת, אבל לכם זה כן מעניין.
קולט אביטל: יש דבר פשוט שנקרא רשימות סגל א', כדאי פעם אחת לעשות רביזיה ולהסתכל מי נמצא שם, זה אפילו לא עניין פוליטי.
ראובן שלום: בוודאי שלא,
קולט אביטל: אנחנו כמובן לא חושדים במניעים פוליטיים מצד יושב ראש הסוכנות.
מרינה סולודקין: אם אני לא קיבלתי הזמנה, זאת אומרת שזה לא פוליטי.
קולט אביטל: תודה רבה, כן גברת טובול, תמשיכי.
אסתר טובול: הסקר עליו מדברים בעיתונות, הוא סקר שיצא בערך לפני שנה, קצת יותר,
קולט אביטל: זה ההוא?
קולט אביטל: עוד ממחזרים אותו עוד פעם?
אסתר טובול: ממחזרים אותו והשלושים אלף הם לא אחר מהשישה אחוז מהאנשים שעלו לשאלה – כן, אנחנו מתכוונים לעלות לארץ בפרק זמן כך או אחר.
אסתר טובול: אז אלה שלושים אלף היהודים שעומדים להגיע מחר.
קולט אביטל: זאת אומרת שגם בעניין הזה נעשה הו הא ממוחזר.
אסתר טובול: אני לא יודעת מה הייתה המטרה, חבל שהוא בדיוק יצא, אבל באמת יש שאלה וגם לגבי מאות השליחים, היו אכן שליחים שיצאו לסרסל, עשו עבודה מאוד טובה, זה היה פרויקט מאוד חדשני, שקראו לזה מדלת לדלת, פשוט השליחים באו אל האנשים ולא חיכו לירידים שאנשים יבואו אליהם.
אסתר טובול: הלכו בתוך הקהילות, פרצו את הקהילות.
אסתר טובול: מתוך זה אני יודעת שהיו שם בערך חמישה עשר שליחים, אנשים שיצאו לשבועיים או עשרה ימים, חמישה עשר אנשים, משהו כזה, במהלך החודש.
קולט אביטל: אגב, אני פעם חשבתי, מעניין מה ממשלת ישראל הייתה חושבת או אומרת, אם היו באים שליחים מקנדה והולכים מדלת לדלת לשדל אנשים.
קולט אביטל: זה לא פשוט.
אסתר טובול: אבל עושים גם את זה בקנדה ואנחנו גם אמרנו –
קולט אביטל: כבר היה מי שהיה מתייחס לזה כאל פעולה מיסיונרית.
קולט אביטל: משרד החוץ בפרק הזה, לפני שאנחנו עוברים למה שעומד לקרות בארץ, או לא עומד לקרות בארץ.
קולט אביטל: יש לכם איזה שהן הערות שכדאי שאנחנו נדע, נשמע על ההתייחסות שלכם, על ההתייחסות של ראשי הקהילה היהודית?
צבי טל: נדמה לי שההערות שלנו מתייחסות בדיוק לנקודה האחרונה הזאת, שיושבת הראש העלתה, אותה רגישות או אותה פרספציה של ביצוע פעולות כאלה, תוך יצירת אווירה של מצוקה נוראית וצורך לעלות להמונים, יהדות המצוקה של צרפת, בהחלט הדברים האלה נתפסים על ידי ממשלת צרפת.
צבי טל: לו היה יושב פה נציג של השגרירות הצרפתית, ייתכן שהיינו שומעים על כוונות להגיש אפילו מחאה .
קולט אביטל: יש כוונות כאלה?
צבי טל: כך אנחנו מבינים,
קולט אביטל: זאת אומרת שהמתח הגיע לכיוון לא רק ראשי הקהילה, אלא גם –
צבי טל: גם לדרג השלטונות.
קולט אביטל: הבנו, זה מסביר לנו למה שגריר צרפת , אנחנו קיבלנו מכתב משגריר צרפת.
ראובן שלום: הוא מתרעם ?
קולט אביטל: אנחנו הזמנו אותו לדיון השני בנושא חילול הקברים, אז הוא היה מוכן לבוא בתנאי שזה יהיה סגור לתקשורת, דבר שאנחנו לא יכולים להבטיח במקרה כזה.
קולט אביטל: אבל הוא אומר, אני שואלת את עצמי מה התועלת, או במה תועיל נוכחותי בוועדה שלכם, בדיון שעל סדר היום בנושא העלייה.
קולט אביטל: הזכות לעלות היא חלק בלתי נפרד מהחופש שניתן ומוענק על ידי הקונסטיטוציה בצרפת ועל ידי אמנות בינלאומית, ולכן אין זה מתפקידם של שלטונות צרפת, אותם אני מייצג כאן לעודד או למנוע את העלייה.
קולט אביטל: אתה רוצה להוסיף בבקשה משהו?
קולט אביטל: מרטין, נעבור לחלק השני היצירתי יותר ונשמע כיצד מתכוננת ממשלת ישראל לקבל את העלייה בהמוניה.
קולט אביטל: אני שאלתי את השרה בשאילתא בכנסת, במליאה לפני שבוע.
חנוך צמיר: קצת מפחיד לענות בשם ממשלת ישראל מה היא אמורה לעשות.
חנוך צמיר: באופן יותר קונקרטי אני אנסה להתייחס.
חנוך צמיר: ברשותך אני רוצה מספר השלמות קטנות לדברים שאמר ראובן שלום.
חנוך צמיר: קודם כל היו כבר מלבד היריד שעומד להיות בתחילת יולי, היו שני ירידים, אחד במרסי ואחד בפאריז, מיד אחרי הפסח, למען הפרוטוקול, כבר אז יצאו אנשי רשויות וראשי רשויות, לא תמיד ראשי, אבל אנשי רשויות, כבר אז למעשה העלייה הקבוצתית, קהילתית, הכנו להעביר את המסר שלו, כבר אז נעשו פעולות ראשונות, אז זה השלמה אחת.
קולט אביטל: תדווח לנו כמה אנשים היו בירידים האלה ואם יש איזה שהן תוצאות.
חנוך צמיר: בירידים האלה נכחו סדרי גודל, ביריד בפאריז ההערכה אומרת שהגיעו כחמשת אלפים, זה לא אומר שמיד עולים.
חנוך צמיר: ליריד במרסי כאלפיים, זה היה גם משולב עם איזה שהוא אקט גדול של סולידאריות עם ישראל, וצריך להיות מאוד רגישים ולהבין שמזה המספרים האלה עדיין לא אומרים עלייה.
חנוך צמיר: יחד עם זה, בפעילות היותר ספציפית שנעשתה והיותר ממוקדת, ראשי הערים למשל חזרו עם אפילו רשימות שמיות של אנשים שמעוניינים לעלות, ואני בהמשך הסקירה אתן תמונת מצב נכונה לאתמול, איפה אנחנו עומדים מול כל ישוב.
חנוך צמיר: לגבי היריד הקרוב, תחילת יולי, יש בעצם שלוש כותרות, הכותרת האחת היא באמת עלייה קבוצתית ולכן יהיו נציגי הרשויות, הכותרת השנייה היא לימודים גבוהים במדינת ישראל ויהיו שם נציגי מוסדות לימוד ונציגי מנהל הסטודנטים שלנו, שזה גוף משותף לסוכנות ולנו.
חנוך צמיר: הדגל השלישי, הנושא השלישי, הוא חדש ומותאם במיוחד לנושא הצרפתי, זה נושא היזמות.
חנוך צמיר: נושא היזמות אנחנו מצאנו שיזמות יכולה להיות מקליניקה רפואית ועד חנות ל - .
קולט אביטל: מה שאתה אומר שגם ליזמות, אם אתה מדבר על יזמות כמו קליניקה רפואית, גם לזה צריך רישוי.
חנוך צמיר: אני אגיע לרישוי, רשמתי את כל ההערות שלך ואני אתייחס.
חנוך צמיר: אבל אני חושב שזה פעם ראשונה שאנחנו מקדישים מקום מאוד משמעותי ביריד, יצאו אנשי מט"י שונים, יצאו סיפורי הצלחה, עולים שעשו עלייה ופתחו עסקים בארץ.
חנוך צמיר: יהיה דגש מאוד גדול לנושא הזה, כי אנחנו מאמינים שבקרב היהדות הצרפתית יש פוטנציאל לתחום.
חנוך צמיר: אלה שלוש הכותרות שבהם יעסוק היריד, ואנחנו רואים בזה שאיזה שהוא שדרוג של העבודה, זה כבר לא איזה שהוא יריד קלאסי בואו ותשמעו על ישראל, אלא דברים הרבה יותר ממוקדים וזה חשוב.
חנוך צמיר: לשאלה המאוד בסיסית שלך לגבי רישוי, זה בעיקר מקצועות הרפואיים, לא רק.
קולט אביטל: זה תשעים אחוז מהעולים הפוטנציאליים, אם לא יותר.
חנוך צמיר: לגבי היהדות הצרפתית, אנחנו תופסים שזה באמת מאוד משמעותי, לשאלה שלך מי היום מטפל בנושא הזה, אני חושב שבאמת זה הטופ של הטופ.
חנוך צמיר: משרד ראש הממשלה מעורב בעניין, המנכ"ל החדש שלו לקח על עצמו לתפור את התפרים, שרת הקליטה, אני יודע שיושב ראש הנהלת הסוכנות היה מעורב במהלך הזה.
חנוך צמיר: אני לא יכול לבשר תשובות אמיתיות, אבל אני יכול לומר –
קולט אביטל: כל זה כדי להתגבר על פקיד אחד במשרד הבריאות,
חנוך צמיר: פקיד רופא,
קולט אביטל: פקיד רופא, רופא פקיד, במשרד הבריאות, שלא מוכן להקל או לתת לאנשים את האפשרות להיבחן כמו שצריך.
מרינה סולודקין: יש היסטוריה תמוהה של התנגדות להשתלבות של רוקחים עולים.
חנוך צמיר: אגב זה לא רק רוקחים, זה גם רופאי שיניים, יש בעיה אקוטית עם רופאי שיניים.
קולט אביטל: גם אחיות,
חנוך צמיר: אני באמת לא מתייחס לבעיה הפרסונאלית, יש פוליסי של משרד הבריאות וצריך להלחם בזה.
קולט אביטל: סליחה, אני רוצה להבין דבר, אני אגיד את זה בצורה הכי פשוטה והכי מפורשת שאפשר.
קולט אביטל: אני פה מגלה יום יום את כוח ההישרדות של הבירוקרטיה הישראלית במלוא הדרה.
קולט אביטל: למה ששר בריאות קודם נתן הנחיות ברורות לגבי קבוצות של רוקחים לאותה פקידות, ישבו, היו החלטות, היו הנחיות של שר, ולא בוצעו.
מרינה סולודקין: נסים דהן היה מצוין בתפקיד.
קולט אביטל: הגיע שר חדש, עכשיו צריך מנכ"ל משרד ראש ממשלה, ראש ממשלה, יושב ראש הנהלת הסוכנות, שרת הקליטה, וועדה בכנסת שתקדיש לזה בלי סוף דיונים וההוא בשלו.
קולט אביטל: אז יש פה משהו, אני לא מדברת איתך על פרסונלית, זה לא עניין של קולגות, מי קובע מדיניות פה?
קולט אביטל: אולי כדאי שאנחנו נבדוק את זה עם מבקר המדינה, שיעשה את הבדיקה הזאת.
חנוך צמיר: אני בטח לא אענה בשמם, אני מניח שיש להם הסברים רפואיים וכך הלאה, אבל אני לא רוצה להיכנס לתחום.
חנוך צמיר: שאלת שאלה, נתתי תשובה מאוד ממוקדת.
חנוך צמיר: רמת הטיפול היא הגבוהה ביותר, אני מקווה שנצליח.
קולט אביטל: יש לכם איזה שהוא לוח זמנים לנושא הזה?
חנוך צמיר: אני לא רוצה להטעות ולהגיד שתוך שבוע, אבל כולנו מודעים לחריפות ולזה שהתשובה צריכה להינתן מהר, כי היא מאוד אקוטית מול העלייה מצרפת.
חנוך צמיר: זאת אומרת אנחנו מבינים את הנושא הזה, עושים מאמץ, אני לא רוצה להתחייב על ימים.